ΕΚΘΕΣΗ ΤΗΣ ΕΠΙΤΡΟΠΗΣ 14η Έκθεση για τις ενισχύσεις που χορηγήθηκαν στη Χαλυβουργία βάσει του άρθρου 95 της συνθήκης ΕΚΑΧ Οκτώβριος 2000

Περιεχόμενα

Περίληψη

Επισκόπηση

Irish Steel, Iρλανδία

Siderurgia Nacional, Πορτογαλία

Eko Stahl, Γερμανία

Voest Alpine Erzberg, Αυστρία

Περίληψη

Η Επιτροπή υποβάλλει τη 14η Έκθεσή της σχετικά με τον έλεγχο των ενισχύσεων που χορηγήθηκαν στη βιομηχανία σιδήρου και χάλυβα δυνάμει του άρθρου 95 της συνθήκης ΕΚΑΧ, σύμφωνα με τις αποφάσεις της Επιτροπής της 4ης Απριλίου 1994 [1], της 21 Δεκεμβρίου 1994 [2] και 29 Νοεμβρίου 1995 [3].

[1] Αποφάσεις αριθ. 94/257-261/ΕΚΑΧ (ΕΕ αριθ. L 112, 3.5.1994, σ. 52, 58, 64, 71, 77)

[2] Απόφαση αριθ. 94/1075/EΚΑΧ (ΕΕ αριθ. L 386, 31.12.1994, σ. 18)

[3] Απόφαση αριθ. 96/269/ΕΚΑΧ (ΕΕ αριθ. L 94, 16.4.1996, σ. 17)

Σύμφωνα με τις προαναφερθείσες αποφάσεις, η παρούσα έκθεση αφορά τις εξής επιχειρήσεις: Irish Steel, Siderurgia Nacional, EKO-Stahl και Voest Alpine Erzberg. Δεδομένου ότι οι περισσότεροι όροι που έθεσε η Επιτροπή στις αποφάσεις της για την έγκριση των ενισχύσεων πληρούνται ήδη, στην παρούσα έκθεση εξετάζονται μόνο οι όροι οι οποίοι ακόμη ελέγχονται από την Επιτροπή

1. Irish Steel, Iρλανδία

Οι επενδύσεις που πραγματοποιήθηκαν στην Irish Ispat μέχρι τις 30.6.2000 είναι σύμφωνες με τις επενδύσεις που είχαν προγραμματιστεί. Η παραγωγή και οι πωλήσεις που δηλώθηκαν για το οικονομικό έτος 1999-2000 (δηλαδή από τον Ιούλιο 1999 έως τον Ιούνιο 2000) βρίσκονται εντός των επιβληθέντων ορίων.

2. Siderurgia National, Πορτογαλία

Ο έλεγχος εστιάζεται στην εφαρμογή του σχεδίου για την εγκατάσταση ηλεκτροκαμήνου η οποία βάσει του τροποποιημένου σχεδίου θα πρέπει να τεθεί σε λειτουργία το δεύτερο εξάμηνο του 2001. Το κλείσιμο της SN Serviηos προβλέπεται για το πρώτο τρίμηνο του 2001. Δεν έχουν ακόμη ληφθεί τα απαραίτητα νομικά μέτρα για τον περιορισμό του εργατικού δυναμικού της SN Serviηos. Προκειμένου να ελέγξει ότι θα ολοκληρωθεί η αναδιάρθρωση για την οποία χορηγήθηκε η ενίσχυση, η Επιτροπή σκοπεύει να παρατείνει τον έλεγχό της ως τις 15 Μαρτίου 2002.

3. Eko-Stahl, Γερμανία

Οι μόνοι όροι που ελέγχει η Επιτροπή είναι η τήρηση του ετήσιου περιορισμού της παραγωγής (900.00 τόνοι το χρόνο έως τα τέλη του Ιανουαρίου 2000 και 1,5 εκατ. τόνοι το χρόνο από τον Φεβρουάριο του 2000) των νέων εγκαταστάσεων θερμής έλασης και της χρήσης της παραγωγής τους για περαιτέρω επεξεργασία στην εταιρία. Ο περιορισμός της παραγωγικής ικανότητας ελέγχεται με ηλεκτρικό μηχανισμό, του οποίου την ορθή λειτουργία παρακολουθεί η Επιτροπή. Κατά την εξεταζόμενη περίοδο τηρήθηκε το όριο παραγωγής.

4. Voest-Alpine Erzberg, Aυστρία

Κατά την εξεταζόμενη περίοδο, η τιμή του σιδηρομεταλλεύματος συμφωνούσε με τις τιμές της αγοράς και ήταν υψηλότερη από την τιμή του εισαγόμενου σιδηρομεταλλεύματος.

Η απόφαση επιτρέπει την χορήγηση ενίσχυσης 52 εκατ. ATS για το 2000. Κατά τη διάρκεια του πρώτου εξαμήνου του 2000, εκταμιεύτηκαν 20 εκατ. ATS.

5. Εκκρεμούντα θέματα επιχειρήσεων οι οποίες στο παρελθόν είχαν τεθεί υπό παρακολούθηση

ILP

Οι επενδύσεις που πραγματοποιήθηκαν το πρώτο εξάμηνο του 2000 δεν μετέβαλαν τη συνολική παραγωγική ικανότητα της επιχείρησης.

Στο πλαίσιο της διαφοράς μεταξύ της Riva και της IRI σχετικά με την τιμή που καταβλήθηκε για την ILP, το διαιτητικό δικαστήριο της ICC στο Παρίσι αποφάσισε ότι η Riva πρέπει να καταβάλει στην IRI πρόσθετο ποσό 188,5 δις ITL. Το ποσό αυτό πρέπει να προστεθεί σε αυτό που έχει ήδη καταβληθεί, που αναφέρεται στη 10η έκθεση (πίνακας, σ. 25).

ACERALIA

Το πρώτο εξάμηνο του 1999 δεν μεταβλήθηκε η συνολική παραγωγική ικανότητα της επιχείρησης.

AHV-Ensidesa Capital

Η ενίσχυση κοινωνικού χαρακτήρα που καταβλήθηκε στην εταιρία το πρώτο εξάμηνο του έτους 2000 ήταν στα όρια της εγκριθείσας ενίσχυσης.

Acenor

Η ενίσχυση κοινωνικού χαρακτήρα που καταβλήθηκε στην εταιρία το πρώτο εξάμηνο του έτους 2000 ήταν στα όρια της εγκριθείσας ενίσχυσης.

Freital

Το πρώτο εξάμηνο το 2000 δεν σημειώθηκε καμία αύξηση της εναπομένουσας παραγωγικής ικανότητας.

Παρουσίαση

Siderurgia Nacional, EKO Stahl, Irish Steel, Voest Alpine Erzberg

>ΘΕΣΗ ΠIΝΑΚΑ>

Irish Steel, Iρλανδία

I. Εισαγωγή

Στις 7 Φεβρουαρίου 1996, η Επιτροπή αποφάσισε (Απόφαση 96/315/EΚΑΧ) [4] να εγκρίνει δυνάμει του άρθρου 95 της συνθήκης ΕΚΑΧ ενισχύσεις ύψους 38,298 εκατ. [5] IRL£ κατ'ανώτατο όριο για την πώληση της Ιrish Steel Ltd (ISL) στην Ispat International. Οι εν λόγω ενισχύσεις εξυπηρετούν διάφορους σκοπούς προς την κατεύθυνση της αναδιάρθρωσης της of Ιrish Steel (για αναλυτικότερα στοιχεία βλ. τις προηγούμενες εκθέσεις ελέγχου).

[4] ΕΕ L121 της 21/5/1996, σ. 6

[5] 1 Ευρώ=IRL 0,7876

Βάσει της απόφασης, η ενίσχυση χορηγήθηκε υπό διάφορους όρους (για αναλυτικότερα στοιχεία βλ. προηγούμενες εκθέσεις ελέγχου).

Οι μόνοι όροι που πρέπει να ελέγχονται είναι η τήρηση των περιορισμών όσον αφορά την παραγωγή και τις πωλήσεις μέχρι τις 30 Ιουνίου 2000, καθώς και το πάγωμα της παραγωγικής ικανότητας επί μια πενταετία, δηλ. μέχρι τα τέλη του Μαίου 2001.

Η ένατη έκθεση ελέγχου για την Irish Ispat (πρώην Irish Steel Ltd) καλύπτει το διάστημα ως τις 30 Ιουνίου 2000, βάσει στοιχείων που υπέβαλαν οι ιρλανδικές αρχές στις 14 Σεπτεμβρίου 2000, σύμφωνα με την απόφαση της Επιτροπής.

II. Παραγωγή

Η παραγωγή τελικών προϊόντων το πρώτο εξάμηνο του 2000 ανήλθε σε 188.291 τόνους. Η συνολική παραγωγή για την περίοδο από τον Ιούλιο 1999 έως τον Ιούνιο 2000 ανήλθε σε 333.350 τόνους [6]. Συνεπώς, τηρήθηκε ο περιορισμός των 361.000 τόνων που επιβλήθηκε με την απόφαση για την περίοδο Ιουλίου 1999/Ιούνιος 2000. Η κατάσταση συνοψίζεται στον ακόλουθο πίνακα:

[6] Η παραγωγή το δεύτερο εξάμηνο του 1999 ανήλθε σε 145.059 τόνους, βλ. 13η Έκθεση.

(χιλιάδες τόνοι)

>ΘΕΣΗ ΠIΝΑΚΑ>

Τα μεγέθη των παραγόμενων δοκών ήταν εντός της τρέχουσας κλίμακας μεγεθών, όπως είχε κοινοποιηθεί στην Επιτροπή το Νοέμβριο του 1995.

Η συνολική παραγωγή πρισμάτων για το πρώτο εξάμηνο του 2000 ήταν 197.959 τόνοι. Η παραγωγή πρισμάτων προς πώληση εκτός της επιχείρησης για το υπό παρακολούθηση διάστημα ήταν 777 τόνοι (το όριο που έθεσε η Επιτροπή για την απόφαση για το έτος 99/00 είναι 90.000 τόνοι).

III. Πωλήσεις

Oι πωλήσεις τελικών προϊόντων που καλύπτει η έκθεση ανήλθαν σε 194.206 τόνους, έναντι 165.772 τόνων την αντίστοιχη περίοδο του προηγούμενου έτους.

Η κατανομή των πωλήσεων για το πρώτο εξάμηνο του 2000 δείχνει ότι περίπου το 91% των πωλήσεων, ή 176.480 είχαν προορισμό ευρωπαϊκές αγορές όπως αυτές ορίζονται στην απόφαση (δηλ. Κοινότητα, συμπεριλαμβανομένης της εγχώριας αγοράς της Ιρλανδίας, την Ελβετία και τη Νορβηγία). Κατά το δεύτερο εξάμηνο του 1999, οι πωλήσεις ανήλθαν σε 131.135 τόνους, δηλ. σύνολο 307.615 τόνων για την περίοδο από τον Ιούλιο του 1999 στον Ιούνιο του 2000. Τηρήθηκε το ανώτατο όριο που επέβαλε η απόφαση της Επιτροπής για τις αγορές προς την Ευρώπη την περίοδο Ιουλίου 1999/Ιούνιος 2000 (320.000 τόνοι).

Οι ιρλανδικές αρχές παρείχαν επίσης πληροφορίες σχετικά με τις τιμές. Η Επιτροπή εξέτασε τις πληροφορίες αυτές και κατέληξε στο συμπέρασμα ότι οι τιμές κυμαίνονται εντός των φυσιολογικών ορίων.

Κατά το πρώτο εξάμηνο του 2000, η παραγωγή που προορίζεται για τις κοινοτικές αγορές των μεγαλύτερων δοκών U (Imperial), των δοκών HE /metric και των δοκών IPE της εταιρίας ανήλθε σε 20.025 τόνους. Η συνολική παραγωγή για πώληση των εν λόγω προϊόντων στην Ευρωπαϊκή Ένωση συν την Ελβετία και τη Νορβηγία, κατά την περίοδο Ιουλίου 1999/Ιουνίου 2000 ήταν 34.757 τόνοι, δηλ. λίγο κάτω από το ετήσιο ανώτατο όριο 35.000 που θεσπίζεται στην απόφαση της Επιτροπής.

Siderurgia Nacional, Πορτογαλία

I. Εισαγωγή

Στις 12 Aπριλίου 1994 η Επιτροπή ενέκρινε [7] τη χορήγηση ενίσχυσης 60,12 δις PTE [8] υπέρ της κρατικής χαλυβουργικής επιχείρησης Siderurgia Nacional, δυνάμει του άρθρου 95 ΕΚΑΧ (βλ. λεπτομέρειες σε εκθέσεις ελέγχου).

[7] ΕΕ L 112, 3.5.1994, σ. 52.

[8] 1 EUR = 200,482 PTE. Σύνολο 299 εκατ. EUR.

Οι ενισχύσεις αυτές καταβλήθηκαν κατά τα έτη 1994 και 1995.

Το Σεπτέμβριο του 1994, η Επιτροπή στο πλαίσιο του Πέμπτου Κώδικα Ενισχύσεων προς τη βιομηχανία σιδήρου και χάλυβα ενέκρινε: [9]

[9] ΕΕ C 390, 31.12.1994, σ. 18.

4,925 δις ΡTE για ενισχύσεις κοινωνικού χαρακτήρα,

1 δις PTE για περιβαλλοντική ενίσχυση.

Ως τα τέλη του 1999, είχαν καταβληθεί ενισχύσεις κοινωνικού χαρακτήρα ύψους 2.409,56 PTE. Εκκρεμεί το υπόλοιπο ποσό της ενίσχυσης κοινωνικού χαρακτήρα και η περιβαλλοντική ενίσχυση.

Η έγκριση των ενισχύσεων εξαρτήθηκε από διάφορους όρους εκ των οποίων η Επιτροπή συνεχίζει να ελέγχει τους εξής :

Αντικατάσταση της υψικαμίνου στο Seixal με κάμινο βολταϊκού τόξου (εκκρεμεί),

Μείωση του συνόλου του εργατικού δυναμικού κατά 1798 άτομα μέχρι τα τέλη του 1996 (έχει καθυστερήσει),

Η παρούσα έκθεση καλύπτει τις εξελίξεις ως τις 30 Ιουνίου 2000, βάσει των πληροφοριών που υπέβαλε η πορτογαλική κυβέρνηση στη 13η έκθεση ελέγχου, την οποία κατέθεσε, όπως ζήτησε η Επιτροπή στις 15 Σεπτεμβρίου 2000. Η παρούσα έκθεση επικεντρώνεται στους όρους που εξακολουθεί να ελέγχει η Επιτροπή.

II. Επενδύσεις

SN Longos - Ηλεκτροκάμινος βολταϊκού τόξου

Βάσει του αρχικού σχεδίου αναδιάρθρωσης (PERG), η αντικατάσταση της υψικαμίνου με ηλεκτροκάμινο βολταϊκού τόξου θα γινόταν στις αρχές του 1996. Η απόφαση της πορτογαλικής κυβέρνησης για την άμεση ιδιωτικοποίηση των εταιριών εκμετάλλευσης η οποία δεν είχε προβλεφθεί στο αρχικό πρόγραμμα αναδιάρθρωσης, όπως και το γεγονός ότι οι αρχές προτίμησαν να αφήσουν την τελική απόφαση ως προς την επένδυση στους νέους ιδιώτες μετόχους της SN Longos είχαν ως αποτέλεσμα την τριετή καθυστέρηση της εγκατάστασης της ηλεκτροκαμίνου.

Ο επενδυτής, η εταιρία MEGASA, υπέβαλε ένα πρόγραμμα για την εγκατάσταση της καμίνου το οποίο παρουσιάζεται στη σελίδα 8 της 12ης Έκθεσης. Όπως εξηγήθηκε στη 13η Έκθεση (σ. 8 και 9), οι επενδύσεις καθυστέρησαν ακόμη περισσότερο λόγω της απόφασης να κατασκευαστεί η κάμινος σε άλλη τοποθεσία χρησιμοποιώντας τις υπάρχουσες εγκαταστάσεις. Συνεπώς το νέο χρονοδιάγραμμα έχει ως εξής:

Προσδιορισμός του σχεδίου και διάταξη της καμίνου // Τα έργα έχουν ήδη ολοκληρωθεί

Aνάλυση και ανάθεση των προσφορών // Τα έργα έχουν ήδη ολοκληρωθεί

Τεχνολογικές λεπτομέρειες // Τα έργα έχουν ήδη ολοκληρωθεί

-Εργα πολιτικού μηχανικού // 2ο εξάμηνο 2000. πραγματοποιούνται εν μέρει

Εγκατάσταση εξοπλισμού // 1ο εξάμηνο 2001

Έναρξη εργασιών // 2ο εξάμηνο 2001

Πλήρης λειτουργία της καμίνου // 1ο τρίμηνο 2002

Η Επιτροπή παρακολουθεί την πρόοδο του σχεδίου ανά στάδιο. Τονίζεται ότι όταν χορηγήθηκε η παρέκκλιση βάσει του άρθρου 95 της συνθήκης ΕΚΑΧ, η αντικατάσταση της υψικαμίνου από κάμινο βολταϊκού τόξου θεωρήθηκε ουσιώδες στοιχείο της απαιτούμενης βιομηχανικής αναδιάρθρωσης της Siderurgia Nacional.

Συνεπώς η αναδιάρθρωση δεν μπορεί να θεωρηθεί ότι έχει ολοκληρωθεί εφόσον δεν έχει γίνει η εν λόγω επένδυση. Παρότι δεν υπάρχουν σήμερα ενδείξεις ότι η καθυστέρηση θα καταστήσει αναγκαία τη χορήγηση περαιτέρω ενισχύσεων στην SN Serviηos, η Επιτροπή οφείλει να παρακολουθεί στην ολοκλήρωση της ενισχυόμενης αναδιάρθρωσης.

Στις 15 Οκτωβρίου 1998, η Επιτροπή αποφάσισε να επεκτείνει την περίοδο ελέγχου τουλάχιστον ως τις 15 Σεπτεμβρίου2000 [10]. Λαμβανομένων υπόψη των παραπάνω περιστατικών, η Επιτροπή πρόβλεψε στην 12η και 13η Έκθεση ότι ο έλεγχος θα συνεχιζόταν ως τις 15 Μαρτίου 2002 προκειμένου να περιλαμβάνει όλη την περίοδο που προβλέπεται στο χρονοδιάγραμμα για την εγκατάσταση της καμίνου βολταϊκού τόξου. Οι επενδύσεις που αφορούν την εν λόγω κάμινο αναμένεται να ολοκληρωθούν ως το τέλος του πρώτου εξαμήνου του 2001. Δεδομένου ότι είναι απαραίτητο να προβλεφθεί επαρκές περιθώριο ασφάλειας λόγω των πιθανών καθυστερήσεων για αυτό το είδος επένδυσης, η Επιτροπή σκοπεύει να παρατείνει την περίοδο ελέγχου στις 15 Μαρτίου 2002.

[10] SG(98)D/9106, sent on 29.10.1998

III. Εξέλιξη του εργατικού δυναμικού

Η μείωση του εργατικού δυναμικού εξακολουθεί να υπολείπεται του αρχικού σχεδίου. Η καθυστέρηση αφορά μόνο την SN Serviηos και ως εκ τούτου δεν έχει αντίκτυπο στην βιωσιμότητα των εταιριών που ιδιωτικοποιήθηκαν. Τα 447 άτομα που εξακολουθεί να απασχολεί η SN Serviηos είναι απαραίτητα για τη λειτουργία της υψικαμίνου η οποία έχει αρχικά προγραμματιστεί να διακόψει την παραγωγή της στα τέλη του 1996. Η Πορτογαλία και η SN Serviηos ενημέρωσαν την Επιτροπή ότι για τεχνικούς λόγους [11] η SN Serviηos αποφάσισε να σταματήσει τις δραστηριότητές της το τρίμηνο του 2001, δηλ. πριν από την έναρξη λειτουργίας της καμίνου βολταϊκού τόξου της SN Longos στο Seixal. Η εταιρία σκοπεύει να προβεί στις απολύσεις κατά τη διάρκεια αυτής της περιόδου. Μέχρι σήμερα, δεν έχει ακόμη λάβει τα νομικά μέτρα ούτε ξεκίνησε τις διαπραγματεύσεις με τους εκπροσώπους προσωπικού, που είναι απαραίτητες για τη μείωση του προσωπικού. Η καθυστέρηση στην εφαρμογή του αρχικού σχεδίου αφορούσε στα τέλη του 1999 178 άτομα. Οι πίνακες που ακολουθούν παρουσιάζουν την εξέλιξη του εργατικού δυναμικού και τις προβλέψεις:

[11] Σύμφωνα με τις πορτογαλικές αρχές και την επιχείρηση, η κατασκευή της καμίνου βολταϊκού τόξου θα εμποδίζει την παραγωγή πρισμάτων. οι εγκαταστάσεις συνεχούς χύτευσης που χρησιμοποιούνται από την SN Serviηos πρέπει να αποσυναρμολογηθούν και να μεταφερθούν στην τοποθεσία της καμίνου. οι εγκαταστάσεις της SN Serviηos έχουν φθάσει τεχνολογικά στο τέλος του κύκλου τους.

1997 έως 1999 και προβλέψεις για το 2000 και 2001

>ΘΕΣΗ ΠIΝΑΚΑ>

*Αναμενόμενες μειώσεις για τα έτη 2000 και 2001

**Εργαζόμενοι που χρειάζονται για την αποσυναρμολόγηση των εγκαταστάσεων

Η SN Longos ενδέχεται να αυξήσει το εργατικό της δυναμικό, μόλις τεθεί σε λειτουργία η νέα κάμινος βολταϊκού τόξου, ούτως ώστε το συνολικό προσωπικό των ιδιωτικοποιημένων εταιριών να αυξηθεί ελαφρά μετά το κλείσιμο της υψικαμίνου. Ο αρχικός στόχος των 1410 εργαζομένων που καθορίζεται στο πρόγραμμα αναδιάρθρωσης, αναμένεται να επιτευχθεί, στη διάρκεια του 2001, μετά το κλείσιμο της υψικαμίνου.

Χρηματοδότηση των απολύσεων:

>ΘΕΣΗ ΠIΝΑΚΑ>

* Για τα στοιχεία της περιόδου 1993 - 1998 βλ. προηγούμενες εκθέσεις.

1 Σύμφωνα με το άρθρο 4 παράγραφος 1 του κώδικα ενισχύσεων (που ίσχυε ως το 1996) και του έκτου κώδικα ενισχύσεων (από το 1997) προς τη βιομηχανία σιδήρου και χάλυβα, η συνεισφορά του κράτους καλύπτει το 50% του κόστους.

2 Με αμοιβαία συμφωνία (διαπραγμάτευση απολύσεων).

3 Τα στοιχεία αυτά δεν αντιστοιχούν στην καθαρή μείωση εργατικού δυναμικού που αναφέρεται στον προηγούμενο πίνακα εξ αιτίας του γεγονότος ότι οι επιχειρήσεις προέβησαν σε ορισμένες νέες προσλήψεις.

Το 1999, καταβλήθηκαν ενισχύσεις κοινωνικού χαρακτήρα ύψους 29,79 εκατ. ΡTE δυνάμει του άρθρου 4 του έκτου κώδικα ενισχύσεων προς τη βιομηχανία σιδήρου και χάλυβα.

IV. Πωλήσεις

Οι πωλήσεις πρισμάτων που πραγματοποιεί η SN Serviηos στην πορτογαλική αγορά προορίζονται αποκλειστικά για την SN Longos. Οι τιμές για τα προϊόντα αυτά καθορίζονται σύμφωνα με τους συνήθεις όρους της αγοράς και για περίοδο τριών μηνών. Η υπόλοιπη παραγωγή χάλυβα πωλείται στην αγορά στις τιμές της αγοράς (τιμές spot του Metal Bulletin). Οι μέσες τιμές των διαφόρων κατηγοριών αναφέρονται στην έκθεση ελέγχου. Η Επιτροπή τις συνέκρινε με τις μέσες αγοραίες τιμές και θεωρεί ότι κυμαίνονται σε μία κανονική ψαλίδα.

V. Οικονομικές επιδόσεις

SN Serviηos

Οι πορτογαλικές αρχές παρείχαν πλήρη χρηματοοικονομικά στοιχεία και δείκτες, σύμφωνα με το παράρτημα της απόφασης της Επιτροπής. Όπως αναφερόταν στη 13η έκθεση, η SN Serviηos κατέγραψε ζημίες το 1998 και το 1999 λόγω της γενικής κατάρρευσης των τιμών του χάλυβα. Ωστόσο, τα οικονομικά αποτελέσματα βελτιώθηκαν το δεύτερο εξάμηνο του 1999 λόγω της ανόδου της τιμής του χάλυβα.H άνοδος αυτή συνεχίστηκε το πρώτο εξάμηνο του 2000, χωρίς ωστόσο η εταιρεία να σημειώσει κέρδη, για τεχνικούς λόγους: οι πεπαλαιωμένες εγκαταστάσεις της SN δεν λειτούργησαν για τουλάχιστον 20 μέρες κατά τη διάρκεια της εξεταζόμενης περιόδου.

>ΘΕΣΗ ΠIΝΑΚΑ>

* προσωρινά στοιχεία

VI. Ενισχύσεις

Οι ενισχύσεις που εγκρίθηκαν δυνάμει του άρθρου 95 της συνθήκης ΕΚΑΧ καταβλήθηκαν σε έξι δόσεις κατά το χρονικό διάστημα Μαρτίου 1994-Ιουνίου 1995, όπως εξηγήθηκε στην τέταρτη έκθεση ελέγχου. Η περιβαλλοντική ενίσχυση που εγκρίθηκε δυνάμει του άρθρου3 του πέμπτου κώδικα ενισχύσεων δεν έχει ακόμη καταβληθεί. Η διάθεση της εγκριθείσας ενίσχυσης κοινωνικού χαρακτήρα δυνάμει του άρθρου 4, παράγραφος 1, του πέμπτου κώδικα ενισχύσεων προς τη βιομηχανία σιδήρου και χάλυβα εξηγείται στο σημείο ΙΙ.3 παραπάνω (χρηματοδότηση απολύσεων).

EKO Stahl GmbH, Γερμανία

I. Εισαγωγή

Στις 21 Δεκεμβρίου η Επιτροπή ενέκρινε [12] ενίσχυση ύψους 900,62 εκατ. μάρκων [13] προς την EKO Stahl GmbH βάσει του άρθρου 95 της συνθήκης ΕΚΑΧ (για περισσότερες πληροφορίες βλ. προηγούμενες εκθέσεις ελέγχου).

[12] ΕΕ L 386, 31.12.1994, σ. 18.

[13] 1 EUR = 1,95 DEM: σύνολο: 462 εκατ. EUR

Στις 21 Δεκεμβρίου 1994 η Επιτροπή ενέκρινε επίσης [14] περιφερειακές επενδυτικές ενισχύσεις ύψους 385 εκατ. DEM βάσει του άρθρου 5 του πέμπτου κώδικα ενισχύσεων προς τη βιομηχανία σιδήρου και χάλυβα [15] .

[14] ΕΕ C 18, της 17.1.1997, σ. 7

[15] 197 εκατομμύρια EUR

Η έγκριση της ενίσχυσης εξαρτήθηκε από διάφορους όρους εκ των οποίων η Επιτροπή συνεχίζει να ελέγχει τους εξής:

- η παραγωγική ικανότητα της νέας μονάδας θερμής έλασης πρέπει να ανέλθει στις 900 χιλ. τόνους ετησίως προς τα τέλη του 1997 και να διατηρηθεί στο επίπεδο αυτό στα τέλη Ιανουαρίου 2000. Από το Φεβρουάριο του 2000, η εταιρεία μπορεί να αυξήσει την παραγωγικότητα της μονάδας αυτής σε 1,5 εκατ. τόνους το χρόνο ως τα τέλη του Ιανουαρίου του 2005 (ελέγχθηκε, βλ. σημείο ΙΙ).

- Η παραγωγή της νέας μονάδας θερμής έλασης θα χρησιμοποιείται αποκλειστικά για περαιτέρω επεξεργασία στις εγκαταστάσεις ψυχρής έλασης της επιχείρησης (ως τώρα τηρήθηκε).

Η παρούσα έκθεση καλύπτει τις εξελίξεις ως τις 30 Ιουνίου 2000 βάσει των πληροφοριών που κατέθεσε η γερμανική κυβέρνηση στην έκθεση ελέγχου που υπέβαλε στην Επιτροπή στις 14 Μαρτίου 2000. Η παρούσα έκθεση επικεντρώνεται στους δύο όρους που εξακολουθεί να παρακολουθεί η Επιτροπή.

II. Περιορισμός της παραγωγικής ικανότητας

Ο περιορισμός της παραγωγικής ικανότητας της νέας μονάδας θερμής έλασης σε 900 χιλ. Τόνους ετησίως ως τα τέλη Ιανουαρίυ του 2000 και στη συνέχεια σε 1,5 εκατ. τόνους ετησίως ως τα τέλη Ιανουαρίου του 2005 εξασφαλίζεται με ηλεκτρονικό μηχανισμό που καθιστά τεχνικά αδύνατη οποιαδήποτε υπέρβαση αυτών των ανωτάτων ορίων. Η Επιτροπή αποδέχθηκε κατ'αρχήν την τεχνική αυτή λύση στις αρχές του 1996. Περισσότερες πληροφορίες για το σύστημα αυτό περιλαμβάνονται στην 5η έκθεση ελέγχου. Το σύστημα έχει μέχρι στιγμής αποδειχθεί αξιόπιστο και οι καταστάσεις με τις παραχθείσες ποσότητες υποβάλλονται τακτικά στην Επιτροπή.

H εγκριθείσα αύξηση της παραγωγικής ικανότητας από το Φεβρουάριο του 2000 δημιούργησε τεχνικά προβλήματα στην εταιρία, δεδομένου ότι ο ηλεκτρονικός μηχανισμός είναι προσαρμοσμένος στην ετήσια παραγωγική ικανότητα που αρχίζει τον Ιούλιο και ολοκληρώνεται τον Ιούνιο. Στις 15 Μαρτίου 1999, η Επιτροπή ενέκρινε την πρόταση των γερμανικών αρχών. Για την περίοδο μεταξύ Ιουλίου 1999 και Ιουλίου 2000, η παραγωγή δεν θα υπερβεί τον σταθμικό μέσο όρο των δύο ανώτατων ορίων παραγωγής δηλ. 1,150 εκατ. τόνους [16]. Ο μηχανισμός ρυθμίστηκε ανάλογα την 1η Ιουλίου 1999, και εκ νέου την 1η Ιουλίου 2000 για παραγωγή 1,5 εκατ. τόνων το χρόνο.

[16] Για λεπτομέρειες, βλ. 13η έκθεση.

III. Παραγωγή της νέας μονάδας θερμής έλασης

Οι χαλυβδοταινίες θερμής έλασης που παράγονται στη μονάδα θερμής έλασης χρησιμοποιούνται αποκλειστικά στη μονάδα ψυχρής έλασης.

Η παραγωγή χαλυβδοταινιών θερμής έλασης ανήλθε σε 1.149.981 τόνους για την περίοδο από την 1η Ιουλίου 1999 έως τις 30 Ιουνίου 2000, γεγονός που σημαίνει ότι τηρήθηκε το ανώτατο όριο για τη χρήση 1999/2000.

Voest Alpine Erzberg GmbH, Aυστρία

I. Εισαγωγή

ΣΤις 29 Νοεμβρίου 1995 η Επιτροπή ενέκρινε κρατική ενίσχυση [17] υπέρ της Voest Alpine Erzberg GmbH (VAEG) για τη σταδιακή παύση των εξορυκτικών της δραστηριοτήτων μέχρι το έτος 2000. Η συγκεκριμένη ενίσχυση ανέρχεται σε 272 εκατ. ATS για την κάλυψη ζημιών εκμετάλλευσης κατά την περίοδο 1995-2002 και σε 136 εκατ. ATS [18] για την κάλυψη του κόστους κλεισίματος των ορυχείων με τρόπο ασφαλή και φιλικό προς το περιβάλλον.

[17] ΕΕ L 94, της 16.4.1996, σ. 17

[18] 1 EUR = ATS 13,703, 272 εκατ. ATS = 19,76 εκατ. EUR; 136 εκατ. ATS = 9,88 εκατ. EUR

Τα ετήσια ανώτατα όρια που εγκρίθηκαν για τα διάφορα είδη ενισχύσεων αναφέρονται στον πίνακα που περιλαμβάνεται κατωτέρω στο σημείο 4.

Η έγκριση των ενισχύσεων υπόκειται μεταξύ άλλων στους ακόλουθους όρους:

- δεν θα σημειωθεί η υπέρβαση των ετήσιων ανώτατων ορίων ενίσχυσης και του ετήσιου ανώτατου ορίου παραγωγής, όπως αναγράφονται στον πίνακα που ακολουθεί (έχει σημειωθεί υπέρβαση του ορίου παραγωγής, βλ. σημείο ΙΙ 2α).

- η ενίσχυση λειτουργίας δεν θα υπερβαίνει τη διαφορά μεταξύ κόστους παραγωγής και εσόδων (μέχρι σήμερα τηρείται).

- η τιμή που χρεώνεται για σιδηρομετάλλευμα θα κυμαίνεται στα επίπεδα της αγοράς και δεν θα είναι χαμηλότερη από την τιμή του εισαγόμενου σιδηρομεταλλεύματος (μέχρι σήμερα τηρείται).

Η παρούσα έκθεση καλύπτει τις εξελίξεις ως τις 30 Ιουνίου 2000 βάσει των στοιχείων που παρείσχε η αυστριακή κυβέρνηση στην όγδοη έκθεση ελέγχου που υπέβαλε, όπως τη ζήτησε η Επιτροπή, στις 14 Σεπτεμβρίου 2000.

II. Νέα έκθεση ελέγχου

1. Η επιχείρηση

The company Voest Alpine Erzberg Gesellschaft mbH (VAEG) ανήκει στην ΦIA Bergbauholding Aktiengesellschaft, η οποία ανήκει στην Φsterreichische lndustrieholding Aktiengesellschaft, βιομηχανική εταιρία συμμετοχών η οποία ανήκει εξολοκλήρου στο αυστριακό κράτος. Η VAEG ασχολείται με την εξόρυξη μεταλλευμάτων χαμηλής περιεκτικότητας σε σίδηρο (~32 % Fe). Η εταιρία έχει μόνο έναν πελάτη, την Voest Alpine Stahl AG (VASA), η οποία ιδιωτικοποιήθηκε το φθινόπωρο του 1995.

2. Ενισχύσεις λειτουργίας

(α) Παραγωγή και πωλήσεις

Το πρώτο εξάμηνο του 2000, η VAEG παρήγαγε 0,471 εκατ. τόνους σιδηρομεταλλεύματος μέσης περιεκτικότητας σιδήρου 33,6% και 0,383 εκατ. τόνους προϊόντων χαμηλής ποιότητας, τα οποία μπορούν να χρησιμοποιηθούν ως υλικό γόμωσης υψικαμίνου (Mφllerzusatzmaterial) από τη VASA. Η παραγωγή αυτή πωλήθηκε και παραδόθηκε στη VASA.

Όπως και για το 1999, το ανώτατο όριο για το έτος 2000 είναι ένα εκατ. τόνοι σιδηρομεταλλεύματος (άρθρο 1 της απόφασης). Το 1999, η VAEG παρήγαγε και πώλησε 1,149 εκατ. τόνους σιδηρομεταλλεύματος. Η υπέρβαση αυτή οφειλόταν ωστόσο σε απρόβλεπτες περιστάσεις τις οποίες δεν μπορούσαν να ελέγξουν η VAEG και οι αυστριακές αρχές [19]. Στις 13 Ιουνίου 2000, η Επιτροπή δέχθηκε την πρόταση των αυστριακών αρχών να αφαιρεθεί το πλεόνασμα των 149.000 τόνων από το ανώτατο όριο του έτους 2000, το οποίο συνεπώς μειώθηκε σε 851.000 τόνους.

[19] Βλ. 13η έκθεση ελέγχου, σ. 17

(β) Κόστος παραγωγής

Το πρώτο εξάμηνο του 2000, το κόστος παραγωγής ανήλθε σε 74,088 εκατ. ATS (δηλ 157,44 ATS ανά τόνο) για το σιδηρομετάλλευμα τρέχουσας ποιότητας. Το κόστος παραγωγής για τα προϊόντα χαμηλής ποιότητας έφθασε τα 29,114 εκατ. ATS (δηλ. 76 ATS ανά τόνο). Το ποσό των 114,592 εκατ. ATS περιλαμβάνει τα έξοδα για τις εργασίες κλεισίματος και αποκατάστασης του πρώτου εξαμήνου του 2000. Λεπτομερής επισκόπηση του κόστους παραγωγής περιλαμβάνεται στο παράρτημα.

(γ) Τιμολόγηση

Το σιδηρομετάλλευμα κανονικής ποιότητας πωλήθηκε σε τιμή 139,50 ΑTS ανά τόνο. Η σταθερή αυτή τιμή ορίστηκε το Νοέμβριο του 1999 για ολόκληρο το 2000.

Όσον αφορά τα υλικά χαμηλής ποιότητας (Mφllerzusatzmaterial) πωλήθηκαν 76 ATS (5,52 EUR) ανά τόνο, τιμή που καθορίστηκε με βάση την τιμή αγοράς ασβεστοχάλικου (Kalkschotter).

Η μέση τιμή παραδόσεων σιδηρομεταλλεύματος και υλικού χαμηλής ποιότητας (Mφllerzusatzmaterial) είναι συνεπώς 105,20 ATS ανά τόνο. Μαζί με τα έξοδα μεταφοράς μέχρι το εργοστάσιο της VASA/Linz, η τιμή που χρεώθηκε ήταν 684,14 ATS (49.72EUR) ανά τόνο σιδήρου.

Τα στοιχεία που υπέβαλε η Αυστρία στη 10η έκθεσή της επιβεβαιώνουν τα στοιχεία της Voest Alpine Rohstoffbeschaffungs GmbH, θυγατρικής της Voest-Alpine Stahl AG υπεύθυνης για την αγορά των πρώτων υλών, σύμφωνα με τα οποία η προαναφερόμενη τιμή ανά τόνο σιδήρου για το σιδηρομετάλλευμα είναι υψηλότερη από την αντίστοιχη μη εισαγόμενου σιδηρομεταλλεύματος.

Συνάγεται συνεπώς ότι οι τιμές που χρεώθηκαν κατά το πρώτο εξάμηνο του 2000 δεν ήταν χαμηλότερες από αυτές που απαιτούνται βάσει του άρθρου 2 της απόφασης της Επιτροπής της 29ης Νοεμβρίου 1995.

(δ) Ενισχύσεις λειτουργίας

Οι συνολικές ζημίες της VAEG το πρώτο εξάμηνο του 2000 ανήλθαν σε 24,779 εκατ. ΑTS (1,746 εκατ. EUR).

Εξ αυτών, 11,390 εκατ. ATS αφορούσαν τις εργασίες κλεισίματος. Περισσότερες πληροφορίες ως προς το θέμα αυτό παρέχονται στο παράρτημα.

Το πρώτο εξάμηνο του 2000, οι ενισχύσεις λειτουργίας και κλεισίματος που καταβλήθηκαν ανήλθαν συνολικά σε 20 εκατ. ATS (9 εκατ. για την πρώτη κατηγορία και 11 εκατ. για τη δεύτερη). Το ανώτατο όριο που επέτρεπε η Επιτροπή για το 2000 ήταν 52 ATS (30 εκατ. ενισχύσεις λειτουργίας και 22 εκατ. ενισχύσεις κλεισίματος). Λόγω της βελτίωσης των αποτελεσμάτων εκμετάλλευσης, η εταιρία εκτιμά ότι το 2000, θα καταβληθεί μέρος των επιτρεπόμενων ενισχύσεων.

3. Ενισχύσεις κλεισίματος

Το ανώτατο εγκεκριμένο ποσό ενίσχυσης κλεισίματος για το 2000 ανέρχεται σε 22 εκατ. ΑΤS. Το πρώτο εξάμηνο του 2000, καταβλήθηκαν 11 εκατ. ATS, ενώ το κόστος για τις εργασίες κλεισίματος ανήλθε σε 11,390 εκατ. ATS.

4. Σύγκριση των ενισχύσεων που καταβλήθηκαν με τις ενισχύσεις που εγκρίθηκαν

>ΘΕΣΗ ΠIΝΑΚΑ>

5. Εξέλιξη εργατικού δυναμικού

Το πρόγραμμα μείωσης του εργατικού δυναμικού έχει ως εξής:

>ΘΕΣΗ ΠIΝΑΚΑ>

Από τον παραπάνω πίνακα φαίνεται ότι το εργατικό δυναμικό που είναι τοποθετημένο στην παραγωγή μειώθηκε σε 219 άτομα το 1999. Συνεπώς, η μείωση του εργατικού δυναμικού γίνεται ταχύτερα απ'ότι προβλεπόταν.

Παράρτημα Σύγκριση του κόστους παραγωγής και των εσόδων το 1999

>ΘΕΣΗ ΠIΝΑΚΑ>